IZVJEŠĆE O RADU NARODNE KNJIŽNICE I ČITAONICE SV. BENEDIKTA NUŠTAR

ZA 2024. GODINU

UVOD

Narodna knjižnica je kulturna ustanova čija je osnovna djelatnost nabava, čuvanje i davanje na korištenje knjižne i neknjižne građe. Knjižnica služi zadovoljavanju kulturnih potreba stanovništva, poticanju cjeloživotnog obrazovanja i informiranja.

Narodna knjižnica i čitaonica sv. Benedikta Nuštar osigurava svim stanovnicima Općine Nuštar jednaku mogućnost pristupa svim vrstama informacija, širokom spektru znanja, svjetskoj i nacionalnoj literaturi i raznovrsnim oblicima kulturne razonode, te nudi brojne sadržaje za djecu i odrasle. Surađuje s drugim ustanovama i udrugama u zajedničkom nastojanju da se ostvari bogat kulturni, obrazovni, rekreativni, društveni program na dobrobit zajednice.

PROSTOR I OPREMA

Knjižnica obavlja svoju osnovnu djelatnost na adresi Križnog puta 18 u zgradi Doma kulture.

Sastoji se od dječjeg odjela, informativnog pulta, prostora za smještaj građe u otvorenom pristupu gdje je smješten odjel za odrasle, čitaonica, te prostorije u kojoj se nalazi studijski odjel s računalima.

U studijskom odjelu smještena je Zavičajna zbirka u kojoj se prikuplja, obrađuje, smješta i čuva sva dostupna knjižna i neknjižna građa koja se ubilo kojem smislu odnosi na zavičaj:

Publikacije objavljene na području Općine Nuštar

Publikacije Nuštaraca i osoba koje su svojim životom i djelom povezane s Nuštrom objavljene bilo gdje u svijetu

Sve publikacije o Nuštru i Nuštarcima objavljenje bilo gdje u svijetu.

U studijskom odjelu je smještena i oformljena zbirka Domovinskog rata u kojoj se prikuplja, obrađuje, smješta i čuva sva dostupna knjižna građa vezana uz Domovinski rat.

Prostor knjižnice je 170 m2 i ne zadovoljava potrebe knjižničarstva u nuštarskoj sredini, fond se kroz godine povećava i samim time zahtjeva veći broj polica, nedostaje mjesta za igraonicu, te veći

informatički dio s računalima, koji je sada smješten u studijski odjel.

U 2024. godini dovršeno je planirano opremanje dječjeg djela policama, pro tome se vodilo računa

što je više moguće iskoristiti prostor, ne bi li se povećao prostor za ulaganje knjiga, ali i mogućnost izlaganja noviteta te preporuka naslova samih korisnika. Važno je spomenuti da je Knjižnica na korištenje dobila dječje stolove i stolice DV Vrtuljak.

U 2024. godini nabavljeno je:

|  |  |  |  |
| --- | --- | --- | --- |
| POLICA ZA KNJIGE | 800 X 2000 X 300 | 2 KOM | 430,00 € |
| KUTNA POLICA ZA KNJIGE | 885 X 885 X 2000 X 300 | 1 KOM | 443,75 € |
| IZLOŽBENA POLICA ZA KNJGE | 285 X 2000 X 18 | 1  KOM | 61,25 € |
| IZLOŽBENA POLICA ZA KNJIGE | 1220 X 2000 X 300 | 1 KOM | 315,00 € |
| VISEĆA POLICA ZA KNJIGE | 1500 X 950 X 300 | 2 KOM | 215,00 € |
| ZIDNA ŽIČANA MREŽA | 100 X 100 | 1 KOM | 116,25 € |
| NATPISI ZA POLICE | I= 20 CM | 4 KOM | 22,5 € |
| NOSAČ ZA KNJIGE NA MREŽI | 19 X 22 | 7 KOM | 135,62 € |
| UKUPNO |  |  | 1739,37 € |

IZVOR FINANCIRANJA

|  |  |
| --- | --- |
| PRORAČUNSKA SREDSTVA MINISTARSTVA KULTURE I MEDIJA RH | 1.100 € |
| PRORAČUNSKA SREDSTVA OPĆINE NUŠTAR | 600.00 € |
| VLASTITA SREDSTVA | 39,38 € |
| UKUPNO: | 1.739,38 € |

OSOBLJE KNJIŽNICE

U Narodnoj knjižnici i čitaonici sv. Benedikta Nuštar u 2024. godini zaposlena je jedna osoba u svojstvu ravnateljice knjižnice, Martina Vignjević, magistra knjižničarstva i magistra edukacije hrvatskog jezika i književnosti.

Budući da je samostalna knjižničarka u jednoj narodnoj knjižnici, osim vođenja knjižnice kao ravnateljica, zaposleničina je dužnost obavljati i sljedeće poslove.

- analizira informacijske potrebe zajednice i potrebe vezane za građu

- oblikuje i provodi smjernice za razvoj službe

- razvija nabavnu politiku i sustave za knjižničnu građu

- katalogizira i klasificira građu

- podučava korisnike kako koristiti knjižnicu

- podučava informacijskim znanjima i vještinama

- pomaže korisnicima pri korištenju knjižničnom građom i informacijskom tehnologijom

- odgovara na referentne i informacijske upite služeći se odgovarajućim izvorima

- promiče programe čitanja i kulturna događanja

- uspostavlja partnerske odnose s vanjskim organizacijama

- planira i provodi proračun

Kulturna i javna djelatnost usmjerava se na predstavljanje knjižnice široj zajednici kroz sudjelovanje u osmišljavanju i izradi promidžbenog materijala, povezivanje s organizacijama, udrugama, medijima te organiziranje predavanja, izložbi, radionica, predstavljanja autora i knjiga, itd. , revizija i otpis knjižnog fonda. Knjižničarka/ravnateljica kontinuirano tijekom cijele godine obavlja stručne knjižničarske djelatnosti, koje obuhvaćaju:

1. priprema fonda (nabava knjižnične građe, prikupljanje i analiza zahtjeva korisnika, plan nabave, izbor građe, organizacija fonda, pročišćavanje i izlučivanje, revizija i otpis, procjenjivanje fonda)

2. obradba knjižnične građe (bibliografska obradba, sadržajna analiza za potrebe klasifikacije, predmetna obradba, izrada anotacija i sažetaka)

3. informacijska djelatnost (referentna zbirka, retrospektivna

pretraživanja, organizacija i izrada profila za selektivnu

diseminaciju, pretraživanje dostupnih baza podataka i kataloga.

Također, pored spomenutih, djelatnosti ravnateljice su i:

- statistike članova po svim kategorijama upisa (vrste, godine, mjesta stanovanja, broju posuđenih jedinica, roka posudbe, isteka posudbe…)

- statistike posudbe po danima, mjesecima, vrsti građe, UDK oznakama, po računima, dobavljačima, financiranju

- statistike dokumenata i članova (top-posudba).

Potrebno je i osigurati dostupnost informacija o događanjima u knjižnici i novim naslovima koji se pojavljuju. Zato knjižnica ima svoju korisničku stranicu na Facebooku, i trenutačno ju prati 415 korisnika Facebooka. Osim javno dostupnog kataloga Knjižnice, Knjižnica ima službenu stranicu preko koje je korisnicima omogućeno i on-line produženje knjiga te uvid u svoju posudbu.

Računovodstvo i knjigovodstvo knjižnice vodi djelatnica Općine Nuštar u okviru svog radnog vremena. Spremačica Općine zadužene su za održavanje i čišćenje prostora knjižnice.

STRUČNO USAVRŠAVANJE TIJEKOM 2024. GODINE

Zaposlenica knjižnice nastoji prisustvovati što većem broju stručnih skupova u mjestima bližim Nuštru, te stručnim skupovima preko Zoom aplikacije.

Što se tiče obaveza kao ravnateljica kulturne ustanove, ravnateljica je bila prisutna na sastancima za ravnatelje knjižničnih ustanova Vukovarsko-srijemske županije.

KNJIŽNIČNI FOND

Prinova knjižnične građe financira se iz sljedećih izvora:

* Sredstva osnivača,
* Sredstva Ministarstvo kulture i medija RH
* Sredstva Županije VSŽ
* Vlastitim sredstvima
* Darom

S 31. 12. 2024. godine, Knjižnica je imala 13 606 svezaka građe, od toga 10 711 u otvorenom pristupu, 644 jedinica audio-vizualne građe, od toga 7 zvučnih knjiga, 53 kom igračaka te je ukupan fond iznosio 14 303.

Prinova (nabava) 2024.

|  |  |  |  |
| --- | --- | --- | --- |
| NAČIN NABAVE | IZVOR FINANCIRANJA | IZNOS | KOM |
| KUPNJA | MKIM | 4. 200 € | 294 |
| OTKUP | MKIM | 3. 500 € | 178 |
| KUPNJA | OSNIVAČ | 2.656 € | 159 |
| KUPNJA | ŽUPANIJA | 550,00 € | 31 |
| DAR | DAR | 367,90 € | 38 |
|  | VLASTITA SREDSTVA | 111,78 € |  |
| UKUPNO |  | 11.017,78 € | 700 |

Nabavljeno je 4 kom igračaka u iznosu od 358,88 €

|  |  |
| --- | --- |
| BIOBUDDIBASIC GRAĐEVNE KOCKE (1500 ELEMENATA) | 136,37 € |
| MAGNETNI KONSTRUKTOR GEOSMART (100 ELEMENATA) | 173,75 € |
| SLATKIŠI U GAJBICI | 20,00 € |
| MIKSER DRVENI | 28,75 € |
| UKUPNO: | 358,88 |

KORIŠTENJE GRAĐE U 2024. GODINI

Statistikom posudbe praćene knjižničnim programom Zaki omogućeno je precizno praćenje obrta građe kroz posudbu izvan prostora knjižnice, te je zabilježeno 4. 704 posudbi.

OTPIS

Knjižnica je dužna, u svrhu održavanja fonda aktualnim, provoditi godišnji otpis. Otpis se provodi sukladno odredbama Pravilnika o zaštiti, reviziji o otpisu knjižnične građe. U 2024. godini otpisano je:

Knjižna građa:

- 311 jedinica dotrajale građe

- 150 jedinica zastarjele građe

- 13 jedinica uništene građe

o od toga 1 izgubljene / otuđene / nestale građe

o od toga 12 nevraćene građe (koje nisu vraćene u razdoblju 4 godine)

Neknjižna građa: 7 kom neknjižne građe (vizualna građa).

Ukupna vrijednost otpisa iznosi 6.829,8 eura.

KORISNICI U 2024. GODINI

Članarina je jednogodišnja i Knjižnica svojim korisnicima nudi usluge:

- posudba i korištenje knjižnične građe izvan i unutar same Knjižnice

- pomoć pri korištenju građe

- preporuke za korištenje građe

- pristup Internetu

- fotokopiranje

- skeniranje

- ispis

- boravak na dječjem odjelu i igraonici.

Knjižnica broji 371 člana, od toga 317 aktivnih, a broj fizičkih posjeta tijekom 2024. godine iznosi 4. 174.

Ukupno je riješeno 103 informacijska zahtjeva.

|  |  |
| --- | --- |
| Ukupan broj aktivnih korisnika | 371 |
| Broj djece do 14 godina | 197 |
| Broj mladih od 15 do 17 godina | 40 |
| Broj odraslih od 18 do 65 godina | 111 |
| Broj starijih od 65 godina | 21 |

Broj žena 214

Broj muškaraca 155

JAVNA I KULTURNA DJELATNOST U 2024. GODINI

U Knjižnici je provedeno ukupno 89 događanja, od toga 67 za djecu i 22 za odrasle. Organizirano je 4 edukacijske radionice, a ukupan broj posjeta svih događanja iznosio je 2253.

Obilježeni su važni datumi i obljetnice, Dani Općine i obrane, sati lektire u knjižnici, sudjelovali smo u Noći knjige, organiziran je program u sklopu Mjeseca hrvatske knjige, sudjelovali smo u akciji „Čitam, dam, sretan sam“.

Ostvarena je suradnja s KUD-om Slavko Mađer Cerić.

U suradnji s OŠ Zrinskih Nuštar i DV Vrtuljak, Knjižnica sudjeluje u projektu Vesela Knjiž(n)ica koji se održava u knjižnici u trajanju jedne školske godine (2024/25).

Utorkom se održavaju vođene kreativno-literarne radionice za vrtićarce od 3 do 5 godina, a četvrtkom radionice za predškolce.

Knjižnica je sudjelovala i u programu Advent u Općini s dvije radionice na koje su se djeca odazvala u velikom broju.

U suradnji s Općinom provodi se projekt Bebe u knjižnici koje je podržalo i Ministarstvo kulture i medija te nam je odobreno i sufinanciranje projekt sa 700,00 €.

Održana su gostovanja dječjih i pisaca i pisaca za odrasle.

Zadnji četvrtak u mjesecu rezerviran je za sastanak čitateljskog kluba. Sastanci su održavani jedanput mjesečno.

ZAKLJUČAK

U 2024. godini nastavilo se s opremanjem knjižničnog prostora policama te reorganizacijom fonda.

Nabavljeno je, obrađeno i dano na korištenje 700 jedinica knjižne građe te 4 kom igračaka.

Županija vukovarsko-srijemska poklonila je Knjižnici VR naočale.

Uspješno je realizirano 89 događanja, od toga 67 za djecu i 22 za odrasle, s ukupnim brojem posjeta knjižnici 4. 174 riješeno je 103 informacijska zahtjeva, a posuđeno je 4704 jedinica knjižnične građe. U 2024. godini, Knjižnica broji 371 člana, od toga 317 aktivnih.

Proveden je redovni otpis knjižnične građe.

I dalje se nastavlja suradnja s odgojno-obrazovnim ustanovama, vrtićem i školom, te s lokalnim udrugama. Knjižnica je sudjelovala u obilježavanju svih značajnih datuma i manifestacija. I dalje se održavaju radionice s vrtićarcima te predškolcima. Čitateljski klub 7. godinu za redom održava sastanke zadnji četvrtak u mjesecu.

Sva događanja i službene obavijesti mogu se pratiti na službenoj stranici Knjižnice te na Facebook stranici.

U 2025. godini u planu je revizija knjižničnog fonda, te realizacija projekata koji će biti sufinancirani od strane Ministarstva kulture i medija RH i Općine Nuštar.

Knjižnica će se i dalje truditi osluškivati potrebe korisnika, biti kulturno-odgojno srce mjesta, mjesto zabave i rada.